Turu-uuringutega tegeleva firma J.D. Power and Associates 2011. aastal läbiviidud uurimusest selgus, et kõige rahulolevamad on Nikoni professionaalse digipeegelkaamera soetanud tarbijad.  Ettevõte küsitles 4500 inimest, kes olid Interneti kaudu omale digipeegli ostnud ning päris nende hinnangut viie kriteeriumi osas: pildikvaliteet, vastupidavus, omadused, kasutamislihtsus ja reageerivus.  Kõrgeimale kohale tulid Nikoni professionaalsed digipeeglid. Nikoni puhul hinnati rohkem päästiku kiirust/lühikest viivitust, vastupidavust, usaldusväärsust ning kasutamise lihtsust.  Canoni professionaalsed kaamerad jäid napilt teiseks, olles soositud sooritusvõime ja pildikvaliteedi poolest.  Ülejäänud Canoni ja Nikoni digipeegelkaamerad jagasid kolmandat kohta.  Neljandale kohale tuli PENTAXi K-seeria.  Samas märgiti ära, et üleüldiselt on tarbijad kõige rohkem rahul pildikvaliteediga. Kõige rohkem rahulolematust põhjustavad aga kaamerate vastupidavus ja reageerimiskiirus.